கேள்வி: கரிம தையோசயனேட்டுகள் - தயாரிப்பு குறித்து விரிவாக சொல்லுங்கள்.
பதில்: கரிம தையோசயனேட்டுகள் தயாரிப்புக்கான பல தொகுப்பு வழிகள் உள்ளன. அவற்றில் ஆல்கைல் ஆலைடு மற்றும் கார தையோசயனேட்டுகள் ஆகியவற்றுக்கு இடையே நடைபெறும் வினை மிகவும் பொதுவானதாகும். ஐசோபுரோப்பைல் புரோமைடுடன் கொதிக்கும் எத்தனால் உள்ள சோடியம் தையோசயனேட்டை சேர்த்து சூடுபடுத்தினால் ஐசோபுரோப்பைல் தையோசயனேட்டு உருவாகும் வினையை இதற்கு உதாரணமாகக் கூறலாம். இந்த பாதையின் முக்கிய சிக்கல் ஆல்கைல் ஐசோதையோசயனேட்டு உருவாக்கம் ஆகும். இவை ஐசோதையோசயனேட்டு வழித்தோன்றல்களைக் கொடுக்க முனைகின்றன. சில கரிம தையோசயனேட்டுகள் கரிமகந்தகச் சேர்மங்களின் சயனேற்ற வினையின் மூலம் உருவாக்கப்படுகின்றன. சல்பீனைல் குளோரைடுகளும் (RSCl) தையோசல்பேட்டுகளும் RSSO3−) கார உலோக சயனைடுகளுடன் வினைபுரிந்து முறையே குளோரைடு மற்றும் சல்பைட்டின் இடப்பெயர்ச்சியுடன் தையோசயனேட்டுகளைக் கொடுக்கின்றன. அரைதையோசயனேட்டுகள் பெரும்பாலும் தையோசயனோசனேற்றம் மூலம் பெறப்படுகின்றன. அதாவது தையோசயனோசனின் வினைமூலம் பெறப்படுகின்றன. எலக்ட்ரான் மிகு அடி மூலக்கூறுகளுக்கு இந்த வினை சாதகமானதாக இருக்கும்.